Kotorska biskupija

Svetkovina rođenja sv. Ivana Krstitelja
2018-06-24 19:00 - 20:00 (Europe/Helsinki)
U nedjelju, 24. lipnja slavi se svetkovina rođenja sv. Ivana Krstitelja, zaštitnika župe i grada Budve. Tom prigodom sveta misa u budvanskoj župnoj crkvi biti će u 19 sati.

Prva pričest i završetak vjeronaučne godine u katedrali
2018-06-17 10:00 - 12:00
U nedjelju, 17. VI. u 10 sati u katedrali sv. Tripuna biti će svečana misa i slavlje Prve svete pričesti kotorskih prvopričesnika. Ujedno to će biti prilika da za zahvalu Bogu (Te Deum) za završetak školske i vjeronačune godine.

Sv. Vid u Petrovcu
2018-06-15
Na blagdan svetog Vida mučenika, (15. VI.) patrona crkve u Petrovcu sveta misa biti će u 19 sati.

Raspored misa za blagdan sv. Antuna Padovanskog
2018-06-13
Na blagdan sv. Antuna Padovanskog, 13. lipnja, svete mise slavit će se po sljedećem rasporedu u župama Kotorske biskupije
Kotor, crkva sv. Klare

6h
8 h
10 h – blagoslov kruha nakon mise
19 h – svečana misa, blagoslov djece. Pjeva dječji zbor Kotorske katedrale

Tivat, crkva sv. Antona

7 h
10 h
18 h

Lepetani, crkva sv. Antona

8 h
19 h

Koncert zbora The Maidstone Singers u kotorskoj katedrali
2018-05-29 20:00 - 21:00
U utorak, 29. svibnja u 20 sati pjevački zbor The Maidstone Singers iz Velike Britanije nastupit će u kotorskoj katedrali. Zbor je osnovao 1998. godine Jeffrey Vaughan Martin u Maidstonu. Zbor broji 23 člana koji izvode uglavnom a cappella glazbu u rasponu od renesansne polifonije do suvremene sakralne i svjetovne zborske glazbe te na svojem repertoaru ima oko 200 skladbi. Na svojoj ovogodišnjoj turneji prethodno su nastupili u Dubrovniku, gdje su bili gosti Dubrovačke biskupije i njezinog Vijeća za kulturu dok će im u Kotoru domaćin biti mjesna biskupija.

Blagdan Pomoćnice Kršćana na Mulu
2018-05-21 - 2018-05-24
Župa Muo proslavit će svoju nebesku zaštitnicu BDM Pomoćnicu Kršćana 24. svibnja.
Toga dana slavit će se dvije mise: u 10 sati župna i u 18 sati svečana koju će predvoditi kotorski biskup.
Blagdanu prethodi trodnevnica od 21. do 23. svibnja: svakog dana mise su u 18 sati.
Prvog dana trodnevnice, na ponedjeljak po Duhovima biti će tradicionalni blagoslov mora nakon sv. mise.

Program proslave blagdana sv. Leopolda u Herceg Novom
2018-05-12
Blagdan sv. Leopolda B. Mandića 12. svibnja proslavit će se po sljedećem rasporedu u svečevom rodnom Herceg Novom:
U 8 sati – misa u crkvi sv. Leopolda
U 10 sati – misa u župnoj crkvi. Predslavi mons. Ilija Janjić, kotorski biskup. Tom prilikom biskup će blagosloviti novu ekumensku ikonu sv. Leopolda izrađenu kao trajni spomen na dolazak svečevih relikvija u Herceg Novi 15. i 16. rujna 2017.
U 17 sati u koncertnoj sali Muzičke škole (preko puta župne crkve) biti će projekcija filma o hodočašću tijela sv. Leopolda u Herceg Novi, autora Bože Vodopije.
U 18 sati – misa u župnoj crkvi koju predslavi fra Ivo Kramar, gvardijan u Pridvorju i vojni kapelan u Dubrovačkoj biskupiji.

Svetkovina bl. Ozane Kotorke
2018-04-24 - 2018-04-27
Na blagdan bl. Ozane Kotorke, 27. 4., svete mise u crkvi sv. Marije od Rijeke (Bl. Ozane) održat će se u 6, 8, 10 i 18 h. Misu u 18 h predslavi kotorski biskup mons. Ilija Janjić. Blagdanu prethodi trodnevna duhovna priprava od 24. do 26. 4., s misom u 18 h.

Vazmeno trodnevlje i Uskrs
2018-03-29 - 2018-04-01
Raspored bogoslužja za Vazmeno trodnevlje i Uskrs u župama Kotorske biskupije:

Preuzmi raspored bogoslužja (PDF)

Blagdan sv. Nikole
2017-12-06 18:00 - 19:30
Program proslave sv. Nikole u kotorskoj katedrali:

Koncert u Kotorskoj Katedrali
2017-11-27 20:00 | Katedrala, Kotor, Montenegro
U Kotorskoj katedrali sv. Tripuna u ponedjeljak, 27. studenog s početkom u 20 h održat će se koncert Gudačkog kvarteta Beogradske filharmonije. Ovom će prilikom biti premijerno izvedeno djelo ” Viaggio in Italia” uglednog talijanskog violončelista i skladatelja, Giovannija Sollime. Koncertom u katedrali završava se program proslave Dana općine Kotor. Ulaz je slobodan. Gudački kvartet čine Jelena Dragnić, Vladan Lončar, Boris Brezovac i Aleksandar Latković osnivaju. Gosti su Maja Bogdanović na violončelu i Vladimir Aleksić, glumac.

Rođenje bl. Gracije
2017-11-27 15:00
U ponedjeljak, 27. studenog na Mulu se proslavlja spomen rođenja bl. Gracije. Sv. Misa u kapelici podignutoj na mjestu blaženikove rodne kuće biti će u 15 h.

Pučko skazanje u kotorskoj katedrali
2017-11-23 17:00
Hvarsko pučko kazalište izvest će predstavu Prikazanje života svetog Lovrinca mučenika, u režiji Marina Carića. Skazanje će se održati u četvrtak, 23. studenog s početkom u 17 sati u kotorskoj katedrali.

Blagdan Gospe od Zdravlja u Kotoru
2017-11-20 08:00 - 2017-11-21 17:00
Svete mise i pobožnosti za blagdan Gospe od Zdravlja u kotorskom zavjetnom svetištu slavit će se po sljedećem rasporedu:
U ponedjeljak, 20. XI., u 15:00 sati u crkvi Gospe od Zdravlja krunica i litanije.
U utorak, 21. XI., blagdan Gospe od Zdravlja – svete Mise će biti u 5 (zavjetna sv. misa), 8 i 10 sati. Poslije podne krunica i svečana sv. misa u 15:00 sati.

Svetkovina bl. Gracije iz Mula
2017-11-09
Na svetkovinu bl. Gracije iz Mula, 9. studenog, sv. mise će se slaviti po sljedećem rasporedu:
5 h, 8 h, 10 h i 16 h. Središnje misno slavlje u 16 h predslavi mons. Ilija Janjić, kotorski biskup.

Trodnevnica u čast bl. Graciji iz Mula
2017-11-06 16:00 - 2017-11-08 17:00
U ponedjeljak, 6. studenog započinje trodnevnica u čast bl. Gracije iz Mula. Svakog dana trodnevnice, 6., 7., i 8., studenog, sv. mise su u 16 sati u župnoj crkvi Pomoćnice kršćana. Predvodi i propovijeda fra Ivan Miklenić OFM, gvardijan samostana sv. Križa u Varaždinu.

Predstavljanje knjige o crkvi Gospe od Zdravlja
2017-11-03 18:00 - 19:00
Knjiga Kotorsko zavjetno svetište Gospe od Zdravlja don Antona Belana u izdanju NIP “Gospa od Škrpjela” biti će predstavljena u petak, 3. studenog u crkvi sv. Klare (Kotor) u 18 sati. O knjizi će govoriti akademik Radoslav Tomić.

Raspored bogoslužja za svetkovinu Svih Svetih i Dušni dan
2017-11-01 - 2017-11-02
Početkom mjeseca studenog Crkva slavi zapovijedanu svetkovinu Svih Svetih (1. studenoga), te sljedećeg dana (2. studenoga) Dušni dan. U tim svetim danima oči svih vjernika uprte su u razmatranje nebeskog blaženstva svih naših predaka u vjeri, koji su po zaslugama svog krjeposnog kršćanskog života zaslužili ući zajedništvo nebeske Crkve, u vječnu radost svetaca Božjih. Također se sjećamo i svih dragih pokojnika, za koje na poseban način prikazujemo sv. mise i molitve. Podsjećamo sve vjernike da u periodu od 1. do 8. studenog mogu dobiti potpuni oprost koji se može namijeniti za pokojne. Za potpuni oprost (čistilišnih muka) potrebno je u spomenutom periodu učiniti pobožni pohod crkvi u kojoj treba izmoliti Očenaš, Vjerovanje, te primiti svetu pričest i ukoliko je potrebno (u slučaju teških grijeha), prije se ispovjediti, te izmoliti molitvu na nakanu sv. Oca.

Sv. Jeronim u Herceg Novom
2017-09-30
Župa sv. Jeronima u Herceg Novom proslavit će svog nebeskog zaštitnika 30. rujna sv. misama u 10 i u 18 .

Sv. Kuzma i Damjan - Muo
2017-09-26 16:00 - 17:00
Blagdan sv. Kuzme i Damjana na Mulu proslavit će se u staroj župnoj crkvi sv. misom u 16 h.

Misa o 1900-toj obljetnici mučeništva sv. Eustahija
2017-09-24
U nedjelju, 24. rujna, župa sv. Eustahija u Dobroti u vanjskoj proslavi svoga sveca zaštitnika spomenut će se 1900-te obljetnice njegova mučeništva. Sveta misa tom prigodom biti će u 18h u župnoj crkvi.

Svetkovina Uznesenja Blažene Djevice Marije - Velike Gospe
2017-08-15
Znamenje veliko pokaza se na nebu:
žena zaodjenuta suncem, mjesec joj pod nogama,
a na glavi vijenac od dvanaest zvijezda. (Otk 12,1)
Na svetkovinu Velike Gospe sv. mise u Marijanskim svetištima Kotorske biskupije biti će po sljedećem rasporedu:
Otok Gospe od Milosti: u 10 h
Svetište Majke Božje Ratačke: u 10 h
Otok Gospe od Škrpjela: 6, 7, 8, 10 i 18 h

Blagdan sv. Ane u Đurićima
2017-07-26 19:00 - 20:00
Na blagdan sv. Ane, nebeske zaštitnice župe Đurići svečana sv. misa biti će u župnoj crkvi u 19 h.

III. Fatimsko Hodočašće na otok Gospe od Milosti
2017-07-15 15:30 - 17:00
U subotu, 15. srpnja biti će treće ovogodišnje Fatimsko hodočašće na otok Gospe od Milosti. Brod sa Pina polazi u 15,30 a sv. misa je u 16 h.

Relikvija Krvi Kristove
2017-07-02 19:00 - 20:00
Proslava blagdana relikvije Krvi Kristove u Dobroti biti će u nedjelju, 2. srpnja. Svečana sv. misa u 19 h u župnoj crkvi sv. Mateja.

Predavanje: Svetost Crkve
2017-07-01
Uoči proslave blagdana Relikvije Krvi Kristove u Dobroti, u subotu, 1. srpnja s početkom u 19 h, u župnoj crkvi sv. Mateja prigodno predavanje naslovljeno “Svetost Crkve” održat će p. Jakov Jurendić, DI. Nakon predavanja biti će iluminacija.

Sv. Petar i Pavao, apostoli
2017-06-29
Raspored misa za svetkovinu sv. Petra i Pavla, apostolskih prvaka:
Bogdašići: sv. mise u 10 h i 18 h
Ljuta: sv. misa u 10 h

Blagdan rođenja sv. Ivana Krstitelja
2017-06-24 19:00 - 20:00
Župa sv. Ivana Krstitelja u Budvi proslavit će svoga nebeskog zaštitnika u subotu, 24. lipnja. Pontifikalnu sv. misu u 19 h predslavit će mons. Luigi Pezzuto, apostolski nuncij u Crnoj Gori.

Projekcija dokumentarnog filma o papi Sikstu V.
2017-06-20 20:00 - 21:00
Hrvatsko nacionalno vijeće Crne Gore organizira projekciju filma “Graditelj Rima – papa s Jadrana”, urednika Nika Kostanića i redatelja Davora Borića. Film će biti prikazan u crkvi sv. Pavla u utorak, 20. lipnja u 20 sati.

Vanjska proslava sv. Vida u Petrovcu
2017-06-18
U nedjelju,18. 06. biti će vanjska proslava sv. Vida u Petrovcu. Sv. misa je u 19 h.
